
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2491 

19 Νοεμβρίου 2015 


ΑΠΟΦΑΣΕΙ Σ 

Αριθμ. 4197 

Ρύθμιση κάθε ειδικότερου θέματος που αφορά στην 
οργάνωση και στη λειτουργία της Επιτροπής Ελέγ¬ 
χου Δηλώσεων Περιουσιακής Κατάστασης και της 
Ειδικής Υπηρεσίας, καθώς επίσης και στη διαδικασία 
ελέγχου των δηλώσεων περιουσιακής κατάστασης 
και των οικονομικών των κομμάτων και των υποψη¬ 
φίων ή/και αιρετών αντιπροσώπων της Βουλής και 
του Ευρωπαϊκού Κοινοβουλίου. 

Ο ΠΡΟΕΔΡΟΣ 

ΤΗΣ ΒΟΥΛΗΣ ΤΩΝ ΕΛΛΗΝΩΝ 

Έχοντας υπόψη: 

1. τις διατάξεις των άρθρων 29 παρ. 2, 65 και 103 παρ. 
6 του Συντάγματος, 

2. τις διατάξεις των άρθρων 11 και 12 παρ. 1 (Μέρος 
Α' - Κοινοβουλευτικό) και 1, 97 και 100 (Μέρος Β' - Προ¬ 
σωπικό) του Κανονισμού της Βουλής, 

3. τις διατάξεις των άρθρων 1, 3, 5-16Α και 21 του 
Ν. 3023/2002 (ΦΕΚ 146/Α725.6.2002), όπως ισχύει, 

4. τις διατάξεις των άρθρων 1, 2, 3Α και 3Β του 
Ν. 3213/2003 (ΦΕΚ 309/Α731.12.2003), όπως ισχύει, 

5. την 9841/5649/16.09.2003 (ΦΕΚ 1356/Β722.9.2003) 
απόφαση του Προέδρου της Βουλής, με την οποία τέ¬ 
θηκε σε ισχύ το «Τμήμα Α'» του «Ειδικού Κανονισμού 
Οργάνωσης και Λειτουργίας Ειδικής Υπηρεσίας Επιτρο¬ 
πής Ελέγχου των οικονομικών των κομμάτων και των 
βουλευτών», όπως ισχύει, 

6. την 9907/5699/18.09.2003 (ΦΕΚ 1362/Β'/23.9.2003) 
απόφαση του Προέδρου της Βουλής, με την οποία τέ¬ 
θηκε σε ισχύ το «Τμήμα Β'» του «Ειδικού Κανονισμού 
Οργάνωσης και Λειτουργίας Ειδικής Υπηρεσίας Επιτρο¬ 
πής Ελέγχου των οικονομικών των κομμάτων και των 
βουλευτών», όπως ισχύει, 

7. το γεγονός ότι προβλέπεται πίστωση στον Κ.Α. 
0871 του προϋπολογισμού της Βουλής των Ελλήνων, 
αποφασίζουμε: 

1. Στη συγκρότηση της Επιτροπής Ελέγχου του άρθρου 
3Α του Ν. 3213/2003, όπως ισχύει, μετέχουν: α) Αντιπρό¬ 
εδρος της Βουλής, ως Πρόεδρος, που ορίζεται, με τον 
αναπληρωτή του, με απόφαση του Προέδρου της Βου¬ 
λής και β) ο Δ' Αντιπρόεδρος της Βουλής, ως μέλος, με 


αναπληρωτή του εκ των Ε', ΣΤ' και Ζ' Αντιπροέδρων, ο 
οποίος ορίζεται με απόφαση της Διάσκεψης των Προ¬ 
έδρων της Βουλής. 

Η ισχύς της παρούσας παραγράφου αρχίζει από 1ης 
Ιανουάριου 2015. 

2. α) Στις 9841/5649/16.9.2003 και 9907/5699/18.9.2003 
αποφάσεις του Προέδρου της Βουλής, όπως ισχύουν, 
η ονομασία «Ειδική Υπηρεσία Επιτροπής Ελέγχου των 
Οικονομικών των Κομμάτων και των Βουλευτών», αντικα¬ 
θίσταται με την ονομασία «Ειδική Υπηρεσία Επιτροπής 
Ελέγχου Δηλώσεων Περιουσιακής Κατάστασης». 

β) Η παρ. του άρθρου 1 της 9841/5649/16.9.2003 από¬ 
φασης του Προέδρου της Βουλής, όπως ισχύει, αντικα¬ 
θίσταται, ως ακολούθως: 

«1. Για την υποστήριξη της Επιτροπής Ελέγχου Δη¬ 
λώσεων Περιουσιακής Κατάστασης του άρθρου 3Α του 
Ν. 3213/2003 (ΦΕΚ 309/Α'/31.12.2003), όπως ισχύει, συνι- 
στάται στη Βουλή των Ελλήνων Ειδική Υπηρεσία, επι¬ 
πέδου διεύθυνσης, που αποτελεί οργανική μονάδα της 
και υπάγεται απευθείας στον Πρόεδρο της Επιτροπής». 

3. Η Επιτροπή συνεδριάζει στο κτίριο της Βουλής. Τα 
μέλη της καλούνται σε συνεδρίαση, μετά από έγγραφη 
πρόσκληση του Προέδρου της, τρεις (3) τουλάχιστον 
εργάσιμες ημέρες πριν την ημερομηνία συνεδρίασης 
που ορίζεται στην πρόσκληση. Η προθεσμία αυτή μπο¬ 
ρεί, σε επείγουσα περίπτωση, να συντμηθεί. 

4. Η Επιτροπή συνεδριάζει νομίμως, όταν είναι παρό¬ 
ντα τέσσερα τουλάχιστον από τα επτά μέλη της, μεταξύ 
των οποίων ένας τουλάχιστον δικαστικός λειτουργός, 
και οι αποφάσεις της λαμβάνονται με απόλυτη πλειο- 
ψηφία των παρόντων μελών. Σε περίπτωση ισοψηφίας, 
υπερισχύει η ψήφος του Προέδρου της. 

5. Μετά το πέρας του ελέγχου από την Επιτροπή, ο 
Πρόεδρός της, διά της Ειδικής Υπηρεσίας Επιτροπής 
Ελέγχου Δηλώσεων Περιουσιακής Κατάστασης, χορηγεί 
φωτοαντίγραφο δήλωσης περιουσιακής κατάστασης, 
σύμφωνα με το άρθρο 2 του Ν. 3213/2003 (ΦΕΚ 309/ 
Α'/31.12.2003, όπως ισχύει, ύστερα από έγγραφη αίτηση 
διαπιστευμένου στη Βουλή κοινοβουλευτικού συντάκτη 
Μέσου Μαζικής Ενημέρωσης, με την υπόμνηση ότι η 
δημοσίευση στον Τύπο των δηλώσεων αυτών επιτρέ¬ 
πεται, κατά νόμο, μόνο εφόσον δημοσιεύεται ολόκληρο 
το κείμενο της δήλωσης. 

6. Η θεώρηση των στελεχών των κουπονιών της παρ. 4 
του άρθρου 7 του Ν. 3023/2002, όπως ισχύει, γίνεται 

με διάτρηση και στην τελευταία σελίδα εκάστου στε¬ 
λέχους τίθεται η στρογγυλή σφραγίδα με την ένδειξη 
«Βουλή των Ελλήνων - Επιτροπή Ελέγχου». Στην τελευ¬ 
ταία σελίδα εκάστης σειράς και αξίας τίθεται, επίσης, η 
στρογγυλή σφραγίδα, καθώς και η σφραγίδα θεώρησης 
του συγκεκριμένου στοιχείου. 

7. Με απόφαση του Προέδρου της Επιτροπής καθο¬ 
ρίζεται η διαδικασία επιστροφής των κουπονιών της 
προηγουμένης παραγράφου που δεν διατέθηκαν, ο τρό¬ 
πος και τα όργανα βεβαίωσης της καταστροφής τους, 
καθώς και κάθε σχετική λεπτομέρεια. 

8. α) Για την εκπλήρωση της αποστολής της Επιτροπής, 
ο Πρόεδρός της μπορεί να αναθέτει σε ορκωτούς ελε¬ 
γκτές λογιστές και ειδικούς επιστήμονες, τη διενέργεια 
τόσο λογιστικής ή οικονομικής πραγματογνωμοσύνης ή 
άλλων ελεγκτικών πράξεων των στοιχείων των δηλώσε¬ 
ων περιουσιακής κατάστασης και των αντίστοιχων δικαι- 
ολογητικών, καθώς και των οικονομικών των πολιτικών 
κομμάτων, συνασπισμών κομμάτων και υποψηφίων ή / 
και αιρετών αντιπροσώπων της Βουλής των Ελλήνων και 
του Ευρωπαϊκού Κοινοβουλίου. Οι ορκωτοί ελεγκτές λο¬ 
γιστές και ειδικοί επιστήμονες εξετάζουν λεπτομερώς τις 
δηλώσεις και τα οικονομικά στοιχεία των ανωτέρω και 
συντάσσουν αναλυτική έκθεση που υποβάλλεται στην 
Επιτροπή για την υποβοήθηση του έργου της. 


β) Γ ια το ανωτέρω έργο ορίζονται δεκατέσσερις (14) 
ορκωτοί ελεγκτές λογιστές και ένας (1) ειδικός επιστή¬ 
μονας. Από τους ορκωτούς ελεγκτές, πέντε τουλάχι¬ 
στον πρέπει να έχουν ελάχιστη προϋπηρεσία δέκα ετών 
και έχουν τη γενική ευθύνη διεξαγωγής του ελέγχου. 
Η αμοιβή των ορκωτών ελεγκτών λογιστών καθορίζεται 
με βάση το ελάχιστο ωρομίσθιο, όπως αυτό προσδιο¬ 
ρίζεται από την Ελεγκτική Εταιρεία στην οποία απα¬ 
σχολούνται, ενώ η αμοιβή των ειδικών επιστημόνων 
θα καθορίζεται με την απόφαση ορισμού τους και θα 
βαρύνει τον προϋπολογισμό της Βουλής. 

γ) Οι ορκωτοί ελεγκτές που αναλαμβάνουν το ελε¬ 
γκτικό έργο, κατ’ εντολή της Επιτροπής, προέρχονται 
από τις εταιρείες Ελεγκτών που είναι εγγεγραμμένες 
στο ειδικό μητρώο του Σώματος Ορκωτών Ελεγκτών 
Λογιστών. 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως, εκτός 
αν ορίζεται διαφορετικά στις διατάξεις της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Νοεμβρίου 2015 

Ο ΠΡΟΕΔΡΟΣ ΤΗΣ ΒΟΥΛΗΣ 

ΝΙΚΟΛΑΟΣ ΒΟΥΤΣΗΣ 

